Diari Oficial de la Generalitat Valenciana


Sumari del DOGV 2159, del 07-12-1993 (1993/829989)

ORDRE de 19 novembre de 1993, de la Conselleria d'Agricultura, Pesca i Alimentació, per la qual autoritza els productors seleccionadors de plantes de viver de cítrics de la Comunitat Valenciana per a la comercialització de patrons de categoria certificada.
----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/11/19/(1)/dof/vci/html**

### Dades del document

Número de DOGV
:   2159

Data del DOGV
:   07-12-1993

Secció del DOGV
:   DISPOSICIONS GENERALS

Número del document
:   1993/829989


Data del document
:   19-11-1993

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 19 de novembre de 1993, de la Conselleria d'Agricultura, Pesca i Alimentació, per la qual autoritza els productors seleccionadors de plantes de viver de cítrics de la Comunitat Valenciana per a la comercialització de patrons de categoria certificada.  
La necessària i urgent lluita contra la tristesa així com la reconversió varietal de la citricultura valenciana requereix una oferta de material vegetal de reproducció que incloga, a més dels plançons produïts fins ara, patrons sense empeltar, sense que això comporte cap minva de la qualitat tècnica i sanitària, d'acord amb el Reglament Tècnic de Control i Certificació de Plantes de Viver de Cítrics, aprovat per Ordre Ministerial de 21 de juliol de 1976, per la qual cosa es considera imprescindible que es comercialitzen patrons de categoria certificada en l'àmbit de la Comunitat Valenciana, produïts pels productors seleccionadors actualment autoritzats.  
Per les raons exposades i fent ús de les funcions que tinc atribuïdes  
ORDENE  
Article primer  
Aquesta ordre s'aplicarà als productors seleccionadors de plantes de viver de cítrics amb vivers ubicats en l'àmbit territorial de la Comunitat Valenciana, i per a les produccions d'aquests vivers.  
Article segon  
Als esmentats productors, se'ls autoritza la producció i venda, limitada a la Comunitat Valenciana, de patrons sense empeltar de categoria certificada, que s'obtinguen de llavors procedents d'arbres mares de categoria certificada o superior, lliures de malalties transmissibles per llavor.  
Article tercer  
Les característiques morfològiques d'aquests patrons, tant de la part aèria com del sistema radicular, seran les adients per a permetre el creixement correcte de la planta.  
El diàmetre mínim de la tija mesurat a 10 cm del coll serà de 0,6 cm, i la seua alçària de 70 cm, aproximadament.  
Article quart  
Els patrons aniran proveïts individualment d'una etiqueta oficial de color blau on s'indique el nom del patró i hi figure la seua categoria certificada.  
Article cinquè  
Els patrons s'identificaran, abans de la seua arrencada en el viver, amb el codi de colors vigent per als patrons de plançons empeltats.  
Article sisè  
Els compradors de patrons certificats tindran dret al subministrament pel viver de gemmes certificades per a empeltar-los, en les condicions que s'acorden entre les parts.  
Aquests empelts o gemmes certificats se subministraran degudament identificats amb etiquetes oficials.  
DISPOSICIO FINAL  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
València, 19 de novembre de 1993.  
El Conseller d'Agricultura, Pesca i Alimentació,  
JOSE MARIA COLL COMIN


Còpia Permalink ELI